stanford-oval/wikipedia huggingface dataset:
DVD-RAM
Edut ja haitat > Edut

Pitkä käyttöikä. Mikäli levy säilyy ehjänä, tieto säilyy arviolta vähintään kolmekymmentä vuotta. Tämän ansiosta DVD-RAM soveltuu todisteiden tallennukseen.
Voidaan kirjoittaa jopa 100 000 kertaa. Käytännössä tämä saattaa kuitenkin jäädä asemasta riippuen vain kolmeensataan kertaan.
Luotettava tallennus. Kirjoituksen tarkistus tehdään rautatasolla, joten ohjelmallista tallennusta ei tarvita.
Viallisten sektoreiden tunnistus vähentää tietojen häviämisen vaaraa.
Soveltuu arkistointiin.
Poltto-ohjelmaa ei välttämättä tarvita, vaan levyä voidaan käyttää kiintolevyn tavoin. Mac OS (8.6 tai uudempi) tukee DVD-RAM-levyjä suoraan. Windows XP tukee DVD-RAM-levyjä suoraan vain FAT32-tiedostojärjestelmällä. Windows Vista tukee suoraan myös UDF-muotoisia levyjä. Vistaa edeltävät Windowsit on mahdollista saada tukemaan UDF-muotoa laiteajurilla.
Helppokäyttöisempi kuin muut kirjoitettavat DVD:t.
Nopea pienten tiedostojen käsittely.
Kahden kilotavun sektorikoko säästää tilaa pieniä tiedostoja käytettäessä.
Viimeistely ei ole tarpeellista.
Levyjä on saatavilla sekä suojaavan levykkeen sisässä tai ilman.
DVD-RAM-levyä voidaan lukea ja kirjoittaa samanaikaisesti.
Jotkut Tecton Darlexin kaltaiset huipputason valvontakamerat tukevat DVD-RAM-muotoa. Todisteet säilyvät 30 vuotta.
Kaksipuolisille DVD-RAM-levyille mahtuu 9,4 gigatavua tietoa. Tämä on enemmän kuin kaksikerroksisten DVD-levyjen 8,5 gigatavua.
Laitteistopohjainen kirjoitussuojaus
Edut ja haitat > Haitat

Tavallisia DVD-levyjä huonompi yhteensopivuus.
Kaksikerroslevyjä ei ole saatavilla.
DVD-RAM-levyjä.
MiniDVD-RAM pyöreällä kotelolla.
Ditte Cederstrand

| Ditte Cederstrand> Henkilötiedot |
| --- | --- |
Syntynyt: 1915 Kööpenhamina, Tanska
Kuollut: 1984 (68–69 vuotta) Nykøbing Falster, Tanska
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Pääteokset:  De uspurgtes historie -teossarja
Aiheesta muualla
Löydä lisää kirjailijoitaKirjallisuuden teemasivulta
Ditte Cecilie Cederstrand (1915 Kööpenhamina, Tanska – 1984 Nykøbing Falster, Tanska) oli tanskalainen kirjailija. Hän asui Saksassa 1937–1944 ja toimi opettajana Horserødin valtionvankilassa 1952–1966. Kokemukset natsi-Saksassa ovat antaneet aiheita Cederstrandin tuotantoon. Hän uudisti tanskalaisen kirjallisuuden sosialistista realismia seitsenosaisella teossarjallaan De uspurgtes historie (1974–1982), joka kertoo kahden perheen, saksalaisen ja tanskalaisen, vaiheista ensimmäisestä maailmansodasta vuoteen 1980.
Cederstrand avioitui vuonna 1937 saksalaisen papin Siegbert Hummelin kanssa ja muutti Saksaan. Avioliitto purkautui, ja hän palasi Tanskaan 1944. Vuonna 1949 hän avioitui kirjailija Harald Bønnelykke Herdalin kanssa. Avioliitto purkautui 1975.
Cederstrand oli Tanskan kommunistisen puolueen jäsen, mutta hänet ja hänen miehensä erotettiin 1950, perusteluna yhteydet trotskilaiseen kommunistiin, aikansa maineikkaimpaan kriitikkoon Georg Moltvediin.
Digital Workforce

| Digital Workforce Services |
| --- | --- |
Yritysmuoto:  julkinen osakeyhtiö
Osake:  OMXH: DWF
Markkina-arvo:  52 milj. euroa (26.3.2023)
Perustettu:  2015
Perustaja:  Heikki Länsisyrjä, Mika Vainio-Mattila, Jukka Virkkunen
Toimitusjohtaja:  Heikki Länsisyrjä
Puheenjohtaja:  J.T. Bergqvist
Toimiala:  teknologia
Infobox OKVirheellinen NIMI-arvo: 
Digital Workforce Services on suomalainen automaation ja ohjelmistorobotiikan palveluyhtiö. Yhtiö on perustettu vuonna 2015.
Digital Workforce listautui Helsingin pörssin First North -markkinapaikalle vuonna 2021.
Suurimmat omistajat

| 0 | 1 | 2 |
| --- | --- | --- |
| # | Omistaja | Osuus yhtiöstä |
| 1 | Capman Growth Equity Fund 2017 Ky | 16,0 % |
| 2 | Heikki Länsisyrjä | 11,8 % |
| 3 | Lifeline Ventures Fund II Ky | 9,2 % |
| 4 | Jukka Virkkunen | 8,4 % |
| 5 | Leena Niemistö | 7,4 % |
Ylipainehappihoito

Moose Jaw Union -sairaalan HBOT-kammio (Saskatchewan, Kanada).
Ylipainehappihoito (hyperbaric oxygenation therapy, HBOT) tarkoittaa happihoitoa ilmakehän painetta suuremmalla paineella. Hoitomuodon teoreettinen perusta on tunnettu jo kauan. HBOT:tia alettiin käyttää sukeltajantaudin hoidossa 1920-luvulla, jolloin ensimmäiset heliumkaasuembolian saaneet sukeltajat pystyttiin pelastamaan. Vuodesta 1950 on hoitoa alettu käyttää muissakin sairauksissa kuin sukeltajantaudissa. Koska HBOT kiistattomasti parantaa kudosten hapettumista, ovat sen lääketieteelliset käyttökohteet jatkuvasti lisääntyneet.
Vaikutusmekanismi

Hoitomuodossa potilas hengittää 100-prosenttista happea painekammiossa, jossa käytetään 140–150 kPa:n (1,4–1,5 barin) ylipainetta. HBOT-hoidolla saadaan veren ja kudosnesteiden happipitoisuus nousemaan 15–20-kertaiseksi. Tällöin sairauksissa, joissa on kyse kudosten hapensaannin häiriöistä, HBOT-hoidolla vaikutetaan itse sairauden syihin. HBOT-hoidolla voidaan
estää hapenpuutteesta johtuvia kudosvaurioita tai -menetyksiä
stimuloida kudoksen uusmuodostusta (haavan paranemista)
estää ja hoitaa vaarallisia tulehduksia
HBOT-hoidon seurauksena on kudoksen hapetuksen parantuminen, erityisesti hapen pääseminen pienimmistä (kapillaari)verisuonista 3–4 kertaa pitemmälle (huonosti hapetettuun) kudokseen kuin normaalitilassa, jolloin happea voidaan saada myös hyvin huonosti verisuonitettuun kudokseen. Happipitoisuuden lisääntyminen aktivoi sidekudosta ja haavan paranemista ja verisuonten uudismuodostus stimuloituu. Monien antibioottien teho paranee, kun kudosten happipitoisuus kohoaa. Myös anaerobiset bakteerit tuhoutuvat (taudinaiheuttajia on usein ongelmahaavoissa). Fagosytoivat solut toimivat paremmin (ja tuhoavat mikrobeja), kun niille on tarjolla riittävästi happea. Näin tulehdusten paikallinen vastustus paranee.
Aiheesta muualla

Ylipainehappihoito (Arkistoitu – Internet Archive)
Daniel Ståhl

| Daniel Ståhl |
| --- | --- |
 Ståhl vuoden 2019 Suomi–Ruotsi-maaottelussa.
Henkilötiedot
Syntynyt: 27. elokuuta 1992 (ikä 32)
Kansalaisuus:   Ruotsi
Uran tiedot
Pituus:  200 cm
Laji:  Kiekonheitto
Seura:  Spårvägens FK
Saavutukset
Ennätykset:  71,86 (Bottnaryd 2019)
 Tietolaatikko päivitetty 30. kesäkuuta 2019 
| Mitalit> Maa:  Ruotsi.Miesten yleisurheilu. Olympialaiset  | Mitalit> Maa:  Ruotsi.Miesten yleisurheilu. Olympialaiset  | Mitalit> Maa:  Ruotsi.Miesten yleisurheilu. Olympialaiset  | Maa:  Ruotsi> Miesten yleisurheilu. |
| --- | --- | --- | --- |
|  Kultaa | Tokio 2020 | kiekonheitto |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | kiekonheitto |  |
|  Kultaa | Budapest 2023 | kiekonheitto |  |
|  Hopeaa | Lontoo 2017 | kiekonheitto |  |
| EM-kilpailut  | EM-kilpailut  | EM-kilpailut  |  |
|  Hopeaa | Berliini 2018 | kiekonheitto |  |
Daniel Arvid Paavali Ståhl (s. 27. elokuuta 1992) on Ruotsia edustava kiekonheittäjä, joka on taustaltaan ruotsinsuomalainen. Hän on olympiavoittaja, kaksinkertainen maailmanmestari sekä EM-mitalisti. Hänen ennätyksensä on vuonna 2019 Ruotsin Borrnarydissa heitetty 71,86 m. Tulos on myös Ruotsin ennätys. Ensimmäisen Ruotsin ennätyksensä 71,29 m hän heitti Sollentunassa vuonna 2017. Tuolloin hän rikkoi Ricky Bruchin lähes 33 vuotta vanhan Ruotsin ennätyksen kolmella senttimetrillä. Sivulajiaan kuulaa Ståhl on työntänyt parhaimmillaan 19,38 m.
Ståhl saavutti hopeaa Lontoon MM-kilpailuissa 2017 toisen kierroksen heitollaan 69,19. Hän hävisi vain kaksi senttimetriä kilpailun voittaneelle Andrius Gudžiusille. Berliinin EM-kisoissa 2018 Ståhl saavutti tuloksella 68,23 hopeaa häviten Andrius Gudžiusille 23 senttimetrillä. Dohan MM-kilpailuissa 2019 Ståhl saavutti kultamitalin tuloksella 67,59. Tokion olympialaisissa 2021 hän voitti olympiakultaa tuloksella 68,90. Elokuussa 2023 hän voitti Budapestin MM-kilpailuissa kultaa heittäen viimeisellä kierroksella kisaennätyksen tuloksella 71,46.
Vuoden 2015 MM-kilpailuissa Pekingissä Ståhl oli viides tuloksella 64,73 m ja vuoden 2022 MM-kilpailuissa Eugenessa neljäs tuloksella 67,10 m. Amsterdamin EM-kisoissa 2016 Ståhl sijoittui viidenneksi tuloksella 64,77 m, samoin Münchenin EM-kilpailuissa 2022 tuloksella 66,39. Hän oli mukana myös vuoden 2014 EM-kisoissa Zürichissä, mutta jäi siellä karsintaan heitettyään 59,01 metriä. Rion olympialaisissa 2016 hän jäi kiekon karsintaan heitettyään 62,26 m.
Ståhl edustaa Spårvägens FK:ta. Hän voitti kiekonheiton vuosien 2014, 2015, 2016, 2017, 2018, 2019, 2020, 2021 ja 2022 Suomi–Ruotsi-maaotteluissa.
Ståhlin äiti Taina Ståhl (o.s. Laakso) sai kuulantyönnössä pronssia sisäratojen Suomen-mestaruuskilpailuissa 1977. Lisäksi Taina Ståhl voitti 16-vuotiaiden Suomen mestaruuden kuulantyönnössä sekä kiekonheiton Ruotsin mestaruuden (1987) ja seitsemän muuta mitalia Ruotsin mestaruuskilpailuissa. Hän edusti Ruotsia kahdesti Suomi–Ruotsi-maaottelussa.
Ståhl valittiin Ruotsissa vuoden 2017 miesurheilijaksi. Ståhl puhuu sujuvasti suomen kieltä.
Ståhl seurustelee moninkertaisen Ruotsin mestarin kuulantyöntäjä Fanny Roosin kanssa.
Daddy Frank (Guitar Man)

| ”Daddy Frank (Guitar Man)” Country Express |
| --- | --- | --- |

Vinyylisinglen etiketti. Juho Juntunen on sen ikuistanut piirroskuvana Soundin numeroon 8/1976 s. 6.
Singlen tiedot
 Albumilta: Country Express
 Julkaistu: 1976
 Formaatti: 7” vinyyl
 Tuottaja(t): Ari Oinonen, Åke Grandell
 Tyylilaji: country
 Kesto: 05.41
 Levy-yhtiö: EMI
Daddy Frank (Guitar Man) on yhdysvaltalaisen kantrilaulaja-lauluntekijä Merle Haggardin tekemä kappale.
Suomessa karjaalainen Country Express -yhtye on valinnut sen vuoden 1976 singlejulkaisunsa nimikappaleeksi. Levy-yhtiö on Oy EMI Finland Ab.
Singleä on myyty suojakuoressa, jossa on kuva tästä seitsenmiehisestä yhtyeestä.
Yhtye oli edustamansa musiikkityylin pioneereja Suomessa Jussi Raittisen ohella ja aikanaan Pohjoismaiden parhaaksi valittu harrastuspohjainen yhtye.
Singlen molemmat kappaleet ovat yhtyeen esikoisalbumilta Country Express (EMI 5E 062-36019).
Kappaleesta "My Old Love" on sanottu, että se on kaunein kotimainen laulu, minkä asianomainen musiikkikriitikko oli vähään aikaan kuullut.
Singlen kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Daddy Frank (Guitar Man) | Merle Haggard | 2.57 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | My Old Love | Göran Grönqvist, Börje Björqvist | 2.44 |  |  |  |  |  |  |
Ääninäytteet
Äänitiedostojen kuunteluohjeet
David Murphy

| 0 | 1 | 2 | 3 |
| --- | --- | --- | --- |

Henkilötiedot
Koko nimi: David Paul Murphy
Syntymäaika: 1. maaliskuuta 1984
Syntymäpaikka: Hartlepool, Englanti
Pelipaikka: puolustaja
Pituus: 183 senttimetriä
Seura
Seura:  Birmingham City
Pelinumero: 3
Seurat
| Vuodet | Seura | O | (M) |
| 2001–2004 |  Middlesbrough FC | 13 | (0) |
| 2004 |  Barnsley FC (lainassa) | 10 | (2) |
| 2004–2008 |  Hibernian FC | 107 | (4) |
| 2008– |  Birmingham City FC | 100 | (5) |
Maajoukkue
| –2001 |  Englanti U-16 |  | () |
 Seurajoukkueuran tilastot kattavat vain kansalliset sarjat.
David Paul Murphy (s. 1. maaliskuuta 1984 Hartlepool, Englanti) on englantilainen ammattijalkapalloilija, joka pelaa Birmingham Cityssä. Hän pelaa vasemman puolustajan paikkaa.
Murphyn ammattijalkapalloilu-ura alkoi 2001 Englannin Valioliigassa Middlesbroughin riveissä. Ennen vuotta 2001 hän pelasi useita kertoja Englannin alle 16-vuotiaiden maajoukkueessa.
Saavutukset

Hibernian
Skotlannin liigacup voittaja: 2007
Birmingham City
Englannin liigacup voittaja: 2011
Käännös suomeksi
Constrictor

| Constrictor Alice Cooper |
| --- | --- | --- |

Studioalbumin tiedot
 Äänitetty : 1986
 Julkaistu: 22. syyskuuta 1986
 Tuottaja(t): Alice Cooper
 Tyylilaji: Rock Hard rock Glam metal
 Kesto: 37.07
 Levy-yhtiö: MCA
Alice Cooperin muut julkaisut
| DaDa 1983 | Constrictor 1986 | Raise Your Fist and Yell 1987 |
Constrictor on rock-muusikko Alice Cooperin albumi vuodelta 1986. Cooperin glam metal-aikakauden katsotaan alkaneen Constrictorista, josta se jatkui vuoteen 1991 asti, jolloin ilmestyi Cooperin viimeinen glam metal-albumi Hey Stoopid!. Myös Cooperin comebackin (joka huipentui 1989 albumilla Trash) katsotaan alkaneen Constrictorista. Albumi sisältää yhden artistin suurimmista hiteistä, "He's Back (The Man Behind The Mask)".
Kappaleet

Teenage Frankenstein – 3.40
Give It Up – 4.13
Thrill My Gorilla – 2.56
Life and the Death of the Party – 3.45
Simple Disobedience – 3.30
The World Needs Guts – 3.59
Trick Bag – 4.18
Crawlin – 3.22
The Great American Success Story – 3.38
He's Back (The Man Behind the Mask) – 3.49
Henkilöt

Alice Cooper - laulu
Kane Roberts - basso, kitara, koskettimet, taustalaulu
Paul Delph - koskettimet, taustalaulu
Beau Hill - taustalaulu
Tom Kelly - taustalaulu
Donnie Kisselbach - basso
David Rosenberg - rummut
Kip Winger - basso
Alice Cooper
| --- | --- |
Studioalbumit:   Pretties for You  Easy Action  Love It to Death  Killer  School's Out  Billion Dollar Babies  Muscle of Love  Welcome To My Nightmare  Alice Cooper Goes to Hell  Lace and Whiskey  From the Inside  Flush the Fashion  Special Forces  Zipper Catches Skin  DaDa  Constrictor  Raise Your Fist and Yell  Trash  Hey Stoopid!  The Last Temptation  Brutal Planet  Dragontown  The Eyes of Alice Cooper  Dirty Diamonds  Along Came a Spider  Welcome 2 My Nightmare  Paranormal  Detroit Stories  Road 
Kokoelmat:   Greatest Hits  Freak Out Song  I Never Cry  You and me  Beast of Alice Cooper  Classicks  The Life and Crimes of Alice Cooper  Super Hits  The Definitive Alice Cooper  School’s Out and Other Hits  Collections  Pick Up the Bones  Poison: The Best of Alice Cooper  Old School: 1964–1974 
Livealbumit:   The Alice Cooper Show  Fistful of Alice  Brutally Live  Live at Cabo Wado '96  Live At Montreux  Theatre of Death  No More Mr Nice Guy: Live  Raise the Dead: Live from Wacken  A Paranormal Evening at the Olympia Paris 
EP:t:   Alice Does Alice  Live  Nobody Likes Me  School`s Out/Gutter Cat [Digital 45]  Painting a Picture  Rhino Hi-Five: Alice Cooper  The Breadcrumbs EP 
Singlet:   Reflected  Shoe Salesman  I'm Eighteen  Caught in a Dream  Under My Wheels  Be My Lover  School's Out  Elected  Hello Hooray  No More Mr. Nice Guy  Billion Dollar Babies  Halo of Flies  Teenage Lament '74  I'm Eighteen (remix)  Only Women Bleed  Department of Youth  Welcome to My Nightmare  I Never Cry  You and Me  (No More) Love at Your Convenience  School's Out (live)  How You Gonna See Me Now  From the Inside  Clones (We're All)  Talk Talk  You Want It, You Got It  Seven and Seven Is  For Britain Only  I Am the Future  I Love America  He's Back (The Man Behind the Mask)  Teenage Frankenstein  Freedom  Poison  Bed of Nails  House of Fire  Only My Heart Talkin  Hey Stoopid  Love's a Loaded Gun  Feed My Frankenstein  Lost in America  It's Me  School's Out (live)  Gimme  Keepin' Halloween Alive  I'll Bite Your Face Off  Live from the Astroturf (live)  Paranoiac Personality  The Sound of A  Don't Give Up  Rock N Roll  Our Love Will Change the World  Social Debris  I’m Alice  White Line Frankenstein  Welcome to the Show 
Videografia:   Good to See You Again, Alice Cooper  Welcome to My Nightmare  Alice Cooper and Friends  The Strange Case of Alice Cooper  The Nightmare Returns  Video Trash  Alice Cooper Trashes The World  Prime Cuts: The Alice Cooper Story  British Rock Symphony  Brutally Live  Live at Montreux 2005  Theatre Of Death: Live At Hammersmith 2009  Raise the Dead: Live from Wacken
Dave Cieslewicz

Dave Cieslewicz
David J. Cieslewicz (s. 17. helmikuuta 1959 Milwaukee) on yhdysvaltalainen demokraattipuolueen poliitikko. Hän oli vuosina 2003–2011 Madisonin kaupungin pormestari. Vuoden 2011 pormestarinvaaleissa hän hävisi niukasti Paul Soglinille.
Dave Cowens

Dave Cowens
David William "Dave" Cowens (s. 25. lokakuuta 1948) on yhdysvaltalainen koripalloilija ja koripallovalmentaja.
2,06-metrinen Cowens syntyi Kentuckyn Newportissa ja menestyi koripallossa jo yliopistoaikoinaan vuosina 1966–1970. Hän pelasi myöhemmällä aktiiviurallaan kymmenen kautta Boston Celticsille ja yhden Milwaukee Bucksille.
Vaikka Cowens ei ole pelannut NBA-tasolla sitten 1980-luvun, hän on menestynyt valmennusuralla, ja 25. toukokuuta 2005 hänet nimitettiin Chicago Skyn päävalmentajaksi. Hänelle myönnettiin vuonna 1991 paikka Basketball Hall of Famessa.
Constantinus Africanus

Constantinus tutkii potilaan virtsaa.
Constantinus Africanus (n. 1020 Karthago – 1087 Monte Cassino) oli lääkäri, joka tunnetaan antiikin kreikkalaisten lääketieteellisten kirjoitusten latinannoksista arabian kielestä.
Elämä

Constantinus oli kotoisin Karthagosta, joka oli tuohon aikaan arabien hallinnassa. Itse hän oli kristitty. Hän toimi Salernon yliopistossa, Euroopan ensimmäisessä lääketieteellisessä koulussa. Myöhemmin hän siirtyi Monte Cassinon luostariin. Constantinus osasi monia kieliä, kuten kreikkaa, latinaa, arabiaa ja useita itämaisia kieliä. Hän oli hankkinut kielitaitonsa matkoillaan Syyriassa, Intiassa, Etiopiassa, Egyptissä ja Persiassa.
Teokset > Käännökset

Kielitaito mahdollisti sen, että Constantinus saattoi kääntää antiikin kreikankielisiä lääketieteellisiä kirjoituksia arabian kielisten käsikirjoitusten välityksellä latinan kielelle. Näin hän oli esittelemässä antiikin lääketiedettä, kuten Hippokratesta ja Galenosta, takaisin eurooppalaiselle yleisölle. Constantinus käänsi myös arabialaisia kirjoituksia.
Constantinus käänsi arabiasta latinaan yhteensä 37 teosta. Constantinuksen merkittävimpiä käännöksiä oli Kitab ("Lääkintätaidon täydellinen kirja") vuonna 1087. Se sisälsi 128 käsikirjoituksen kootut tiedot. Siitä tuli pian lääketieteen opiskelijoiden käyttämä perusteos.
Teokset > Theorica Pantegni

Constantinuksen töihin kuuluu persialaisen lääkärin Haly Abbasin arabiankielisen ”Kuninkaallisen kirjan” latinankielinen käännös Theorica Pantegni . Constantinuksen käännös oli Euroopan ensimmäinen lääketieteen oppi- ja käsikirja. Se sisälsi kaiken sen, mikä tuolloin tiedettiin ihmisen elimistön rakenteesta, toiminnasta, sairauksista ja niiden parantamisesta. Kirja oli käytössä Euroopan ensimmäisissä lääkärikouluissa ja yliopistoissa aina 1300-luvulle saakka. Eräs Theorica Pantegnin kopio noin vuosilta 1150–1175 on Suomen vanhin kirja. Se päätyi Suomeen keisari Nikolai I:n henkilääkärin kirjakokoelman mukana vuonna 1832.
Aiheesta muualla

Walsh, James Joseph: Constantine Africanus Catholic Encyclopedia.  1911. New York:  Robert Appleton Company. (englanniksi)
Theorica Pantegni, Constantinuksen latinankielisen Liber Pantegni -teoksen teoreettinen osa. Kansalliskirjaston omistaman käsikirjoituksen digitoitu ja translitteroitu versio.
De Havilland Heron

| DH> 114 Heron |
| --- | --- |
 Allegheny Commuterin Heron
Ensilento:  10. toukokuuta 1950
Esitelty:  1950
Tila:  Ei käytössä
Valmistusmäärä:  149 
Kehitetty mallista:  de Havilland Dove
de Havilland DH.114 Heron oli pieni brittiläinen potkurilentokone, joka lensi ensimmäisen kerran 10. toukokuuta 1950. Se oli kaksimoottorisen de Havilland Dove koneen jatkokehitys, jossa oli venytetty runko ja kaksi moottoria lisää. Se suunniteltiin kestäväksi, tavanomaiseksi matalasiipiseksi yksitasoksi, jota voidaan käyttää alueellisella sekä lähiliikenteen reitillä. Konetta rakennettiin 149 kappaletta, ja sitä vietiin noin 30 eri maahan.
Käyttäjät > Sotilaalliset käyttäjät

Belgium
Biafra
Ceylon
Saksa
Ghana
Iraq
Jordania
Katanga
Kenia
Kuwait
Marokko
Malesia
South Africa
Britannia
Käyttäjät > Siviilikäyttäjät

Australia
Bahrain
Gulf Air
Belgia
Brasilia
Kanada
Norsunluurannikko
Kolumbia
Tanska
Fidži
Ranska
Saksa
Honduras
Portugali
Intia
Indonesia
Israel
Italia
Jamaika
Japani
Alankomaat
Uusi-Seelanti
Nigeria
Norja
Puerto Rico
Rhodesia
São Tomé ja Príncipe
Saint Lucia
Sierra Leone
Thaimaa
Turkki
Britannia
Yhdysvallat
Uruguay
Aiheesta muualla

Kuvia tai muita tiedostoja aiheesta De Havilland Heron Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:De Havilland Heron
Käännös suomeksi
Dave Dryden

Dave Dryden
Dave Dryden (5. syyskuuta 1941 Hamilton, Ontario, Kanada – 4. lokakuuta 2022) oli kanadalainen jääkiekkomaalivahti, joka pelasi ammattilaisena vuosina 1959–80. Dryden pelasi urallaan muun muassa New York Rangersissa, Chicago Blackhawksissa, Buffalo Sabresissa, Salt Lake Golden Eaglesissa, Chicago Cougarsissa ja Edmonton Oilersissa. Dryden pelasi NHL:ssä yhteensä 203 ottelua.
Lopetettuaan uransa Edmontonissa kauden 1979–80 jälkeen Dryden toimi valmennustehtävissä. Dryden oli kaudella 1980–81 OHL-joukkue Peterborough Petesin päävalmentaja ja kaudet 1983–87 Detroit Red Wingsissä eri valmennustehtävissä.
Pelaajauransa lisäksi Dryden tunnetaan jääkiekkomaalivahtien nykymuotoisen maskin kehittäjänä. Drydenin veli Ken Dryden on myös jääkiekkoilija.
Ditomopyge

| Ditomopyge |
| --- | --- |

 Hiilikausi-Permikausi   345,3–254Ma  PreЄ Є O S D C P T J K Pg N      
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  †Trilobiitit Trilobita
Lahko::  †Proetida
Yläheimo::  †Proetoidea
Heimo::  †Phillipsiidae
Alaheimo::  †Ditomopyginae
Suku::  †Ditomopyge  Newell, 1931
Infobox OKNimi-testi OK: 
Ditomopyge oli trilobiittisuku. Eläinten pituus oli noin 2,5-3 cm. Ne olivat nopealikkeisisä detritivoreja, eli ne söivät kuollutta kasvi- ja eläinainesta.
Lajit

Sukuun kuului 12 lajia.
Ditomopyge amorni Kobayashi & Hamada 1979
Ditomopyge bjornensis Ormiston 1973
Ditomopyge decurtata Gheyselinck 1937
Ditomopyge dereimsi Arellano 1983
Ditomopyge fatmii Grant 1966
Ditomopyge granulata Weber 1933
Ditomopyge kumpani Weber 1933
Ditomopyge meridionalis Teichert 1944
Ditomopyge ovalis Gauri 1965
Ditomopyge scitula Meek & Worthen 1865
Ditomopyge whitei Pabian & Fagerstrom 1972
Ditomopyge yampupatensis Arellano 1983
Daniel Svensson

| Daniel Svensson |
| --- | --- |
 Daniel Svensson rumpujen takana vuonna 2015.
Henkilötiedot
Syntynyt: 20. marraskuuta 1977 (ikä 46)
Ammatti:  muusikko
Muusikko
Aktiivisena:  1995–
Tyylilajit:  melodinen death metal, alternative metal
Soittimet:  rummut, laulu
Yhtyeet:  In Flames, Sacrilege GBG, Diabolique
Levy-yhtiöt:  Nuclear Blast 
Aiheesta muualla
www.Dsvensson.com
  [ Muokkaa Wikidatassa ] [ ohje ]  
Daniel Svensson (s. 20. marraskuuta 1977 Göteborg, Ruotsi) on ruotsalainen muusikko. Hänet tunnetaan In Flames -yhtyeestä, jossa hän soitti rumpuja vuosina 1998–2015. Ensimmäinen In Flamesin albumi, jolla Svensson soittaa, on vuonna 1999 julkaistu Colony. Ennen In Flamesiin liittymistään Svensson soitti rumpuja yhtyeessä Diabolique ja toimi Sacrilege GBG:n rumpali-laulajana. Jälkimmäiseen hän palasi vuonna 2006.
Svensson jätti In Flamesin marraskuussa 2015 keskittyäkseen perhe-elämään. Hänellä on vaimo ja kolme tytärtä. Hän suunnitteli myös panimon perustamista.
Aiheesta muualla

Daniel Svensson Encyclopaedia Metallumissa (englanniksi)
In Flames
| --- | --- |
Studioalbumit:   Lunar Strain  The Jester Race  Whoracle  Colony  Clayman  Reroute to Remain  Soundtrack to Your Escape  Come Clarity  A Sense of Purpose  Sounds of a Playground Fading  Siren Charms  Battles  I, the Mask  Foregone 
EP:t:   Subterranean  Black-Ash Inheritance  Trigger  Come Clarity  8 Songs  Down, Wicked & No Good  Clayman 2020 
Livealbumit:  The Tokyo Showdown Sounds from the Heart of Gothenburg 
Singlet:   Cloud Connected  The Quiet Place  Take This Life  Dead End  Come Clarity  The Mirror's Truth  Alias  Delight and Angers  Deliver us” (2011)  Where the Dead Ships Dwell  Ropes  Rusted Nail  Paralyzed  The End  The Truth  Through My Eyes  Save Me  I Am Above  This Is Our House  I, the Mask  Burn  Call My Name  Follow Me  Not Alone  State of Slow Decay  The Great Deceiver  Foregone, Pt. 1  Foregone, Pt. 2  Meet Your Maker 
DVD:t:   Used & Abused... In Live We Trust  Sounds from the Heart of Gothenburg